ΓΡΑΠΤΗ ΕΡΩΤΗΣΗ E-3837/00

υποβολή: Daniela Raschhofer (NI) προς την Επιτροπή

(7 Δεκεμβρίου 2000)

Θέμα: Εναρμονισμένη συμπεριφορά κατά τονπολογισμό τραπεζικών εμβασμάτων

Η Επιτροπή αναφέρει στην απάντηση της ερώτησης Ε-2963/00, ότι δεν διαθέτει στοιχεία για κέρδη ή απώλειες από τόκους λόγω του χρονικούπολογισμού στα διάφορα τραπεζικά εμβάσματα.

Επειδή όμως η διάρκεια του εμβάσματος, τόσο σε εθνικό αλλά και σε κοινοτικό επίπεδο, δεν γίνεται σε πραγματικό χρόνο, θα επιθυμούσα ναποβάλω στην Επιτροπή τις ακόλουθες ερωτήσεις:

1. Πότε πραγματοποιείται κατά το έμβασμα οπολογισμός της ημερομηνίας αξίας στην εμβάζουσα τράπεζα από το λογαριασμό του εμβάζοντος;

2. Πότε πραγματοποιείται ο αντίστοιχοςπολογισμός του εμβασθέντος ποσού στο λογαριασμό του αποδέκτη;

3. Ποιος λαμβάνει τους τόκους κατά τη διάρκεια της περιόδου που απαιτείται για να πραγματοποιηθεί η μεταφορά;

4. Εάν στο εν λόγω χρονικό διάστημα προκύπτουν θετικοί τόκοι για τις ενεχόμενες τράπεζες, σε ποια αναλογία κατανέμονται αυτοί μεταξύ των τραπεζών;

5. Μπορεί η Επιτροπή να δώσει στοιχεία εάνφίστανται συμφωνίες μεταξύ των τραπεζών στην κατανομή των τόκων κατά τη διάρκεια του χρονικού διαστήματος που απαιτείται για τη μεταφορά;

6. Μία ενιαία πρακτική θα παραβίαζε τους ευρωπαϊκούς κανόνες περί ανταγωνισμού μια και θα αποτελούσε τρόπον τινά μια εναρμονισμένη πρακτική;

Απάντηση του κ. Bolkestein εξ ονόματος της Επιτροπής

(19 Ιανουαρίου 2001)

Τόσο οι διασυνοριακές όσο και οι εθνικές μεταφορές πιστώσεων βασίζονται στις δικαιοπραξίες μεταξύ του εντολέα και του χρηματοπιστωτικού του ιδρύματος. Ως εκ τούτου, οπολογισμός στο λογαριασμό του εντολέα διέπεται από τη συμβατική ελευθερία και, ενδεχομένως, τις ειδικές, εθνικές νομοθετικές ρυθμίσεις.

Η οδηγία 97/5/ΕΚ του Κοινοβουλίου και του Συμβουλίου της 27ης Ιανουαρίου 1997 για τις διασυνοριακές μεταφορές πιστώσεων(1) προβλέπει ότι ελλείψει συμφωνηθείσας προθεσμίας, το ποσό πρέπει να πιστωθεί στο λογαριασμό του δικαιούχου το αργότερο έως το τέλος της πέμπτης εργάσιμης για τις τράπεζες ημέρας μετά την ημερομηνία αποδοχής της εντολής μεταφοράς(2).

Γενικά, τα ιδρύματαποχρεούνται να θέτουν στη διάθεση των πελατών τους τις αντίστοιχες πληροφορίες σχετικά με την προθεσμία που απαιτείται για την πίστωση του μεταφερόμενου ποσού(3).

Δέον να σημειωθεί ότι, κατά γενικό κανόνα, το θέμα εάν και σε ποιό ύψος τα χρηματοπιστωτικά ιδρύματα παρέχουν τόκους στους πελάτες τους, αποτελεί αντικείμενο των γενικών κανόνων και συμβατικών συμφωνιών μεταξύ του εκάστοτε ιδρύματος και των πελατών του. Από την άποψη αυτή, δενφίστανται νομικέςποχρεώσεις που να ισχύουν γενικά σε ευρωπαϊκό επίπεδο ούτε μια ενιαία πρακτική στο πλαίσιο της Κοινότητας. Το συγκεκριμένο θέμα αποτελεί περισσότερο αντικείμενο ελεύθερου ανταγωνισμού.

Για το διάστημα της μεταφοράς οι τράπεζες κανονικά δεν λαμβάνουν τόκους, αλλά επωφελούνται της διαθεσιμότητας του ποσού και του γεγονότος ότι στο εν λόγω διάστημα δεν πρέπει να καταβάλουν τόκους. Η κατανομή του χρόνου μεταφοράς εξαρτάται από το πως εφαρμόζεται το επιλεγέν σύστημα ολοκλήρωσης των πληρωμών.

Η Επιτροπή δεν διαθέτει σχετικές πληροφορίες.

Μια ενιαία πρακτική η οποία θα κρινόταν ως εναρμονισμένη πρακτική βάσει των κριτηρίων του ΔΕΚ θα αποτελούσε ενδεχομένως παράβαση του άρθρου 81 (πρώην άρθρο 85) της συνθήκης ΕΚ.

(1) ΕΕ L 43 της 14.2.1997.

(2) Άρθρο 6 της οδηγίας 97/5/ΕΚ.

(3) Άρθρα 3 και 4 της οδηγίας 97/5/ΕΚ.